Kultahampaalla on kunnia ottaa teidät vastaan, lordi Lannister.
Minulla on 500 sotilasta aseistettuna ja täynnä tarmoa.
Tuon tuhat omaa ritariani -
ja seisemän kertaa enemmän jousimiehiä ja sotilaita.
Kun olemme hoitaneet Jokimaiden roskajoukon, -
Punainen haara on ansainnut nimensä.
Olemme valmiita marssimaan käskystänne, lordi.
Haluatte varmasti heti lähteä kohti Harrenhallia.
Lähetä korppi Kuninkaansatamaan.
Kerro veljelleni, että olemme valmiita marssimaan, -
kunhan prinssi Aemond pystyy liittymään seuraamme Vhagarilla.
Entä siihen asti, kunnes prinssi lähettää vastauksen, arvon lordi?
Miehet ovat marssineet pitkään.
He odottavat kovasti pääsevänsä nauttimaan linnasi vieraanvaraisuudesta.
Että hän kehtaa pyytää minua tulemaan!
Kiireesti!
Ovatko Lannisterit niin heikentyneitä, -
että he eivät pysty marssimaan Hampaalta Harrenhalliin ilman saattajia?
Jokimailla on suuri lohikäärme, Teidän armonne.
Veljeni armeija on vahva, mutta... - Olen prinssihallitsija.
En koira, jota komennetaan seuraamaan.
Sano veljellesi, että jos hän ei toimita joukkojaan Harrenhalliin vauhdilla, -
Daemonin lohikäärme on pienin hänen murheistaan.
Ärsyyntymisesi on oikeutettua, Aemond, mutta näyttää...
Minulla on tehtävä sinullekin, ser Tyland.
Liittoudumme Triarkaatin kanssa.
Olen saanut tarpeekseni tästä kirotusta saarrosta.
Ette kai tarkoita sopimuksen tekemistä Vapaakaupunkien kanssa?
Heidän laivojensa kapteenit ovat vaarallisia palkkasotureita.
Melkein merirosvoja. -He ovat kivenheiton päässä Kapeanmeren toisella puolella.
Lannisterien ja Hightowerien laivojen saapumiseen menee kuukausia.
Triarkaatti ilahtuu mahdollisuudesta päästä taas pelottelemaan Merikäärmettä.
Antaa heidän heikentää hänen saartoaan.
Sillä välin todelliset liittolaisemme tekevät matkaa itään.
Triarkaatti voi esittää hyväksyvänsä ehtomme, mutta heihin ei voi luottaa.
Isäsi tiesi sen.
Entä kirjeemme Greyjoylle? - Niistä ei ole ollut hyötyä.
Punainen kraken odottaa. Hän odottaa itselleen parasta hetkeä.
Hänet voi ehkä saada houkuteltua hunajalla, jos meidän täytyy.
Ehkä leskikuningattaren avioliitotarjous kävisi?
Ei tule kysymykseenkään.
Harmi.
Leskikuningatar puhuu viisaasti, Teidän armonne.
Vaikka saarto saataisiin murrettua, kutsuisimmeko ryöstelijät -
omille vesillemme näin lähelle Kuninkaansatamaa?
Sinun on aika lähteä kohti Harrenhallia.
Jos Daemon pääsee voitolle Jokimailla, -
minulla ei enää ole tarpeeksi miehiä hänen haastamiseensa.
Menetimme paljon Variksenorressa, kuten hyvin tiedätte.
Mitä kauemmin odotamme, sitä paremmat mahdollisuudet hänellä on onnistua.
Lannister marssii lännestä. Ota mitä joukkoja löytyy -
ja pakota Daemon Jokimaan lordeineen taistelemaan kahdella rintamalla.
Viisaasti sanottu.
Kannattaisi odottaa Hightowerien joukkoja.
Siihen ei ole aikaa.
Marssi Harrenhalliin kestää kaksi viikkoa. On iskettävä, ennen kuin hän saa armeijan.
Entä te itse?
Lennän teidän luoksenne, kun aika on kypsä.
Setäni on haaste, jonka otan mieluusti vastaan.
Jos hän uskaltaa kohdata minut.
Olemme siis kaikki samaa mieltä.
Teidän armonne.
Äiti.
Haluaisin keskustella.
Varoitan sinua. Rohkeus on eri asia kuin liiallinen itsevarmuus...
Muistuta minulle, mikä paikkasi pienessä neuvostossa on.
Tiedät, että edustin isääsi hänen viimeisinä vuosinaan -
ja olen toiminut Aegonin neuvonantajana.
Isä on kuollut. Ja Aegon on...
Palvelit valtakuntaa hyvin vaikeina aikoina.
Sille ei enää ole tarvetta, eikä se ole enää velvollisuutesi.
Ei se ole velvollisuus. Tarvitaan harkinnan ääntä...
Sellaisia on enemmän kuin tarpeeksi.
Sinussa on nuoruuden malttamattomuutta ja sen tuomaa pöyhkeyttä.
Kumpaakaan ei kaivata kuninkaalta. - Vapautan sinut tehtävästäsi.
Olet varmasti tyytyväisempi saadessasi palata enemmän...
...perheeseen liittyviin askareisiin.
Eikö lapsena kokemiasi nöyryytyksiä ole vielä tarpeeksi kostettu?
Kruunu on sinulle kiitollinen.
Teidän armonne.
Tuokaa hänet.
Ser Steffon Darklyn, Teidän armonne.
Onko jokin vialla, Teidän armonne? Arvon lordit.
Ser Steffon, huomaan olevani mahdottomassa asemassa.
Menetin prinsessa Rhaenysin lohikäärmeineen.
Hallitsen saarelta, eikä minulla ole maa-armeijaa.
Eikä minun tule itse lähteä taisteluun, kuten minua jatkuvasti muistutetaan, -
jotta en tule tapetuksi tai vangituksi, jolloin toivomme voitosta menetettäisiin.
On yhä Daemon ja Caraxes...
Ja Jokimaan miehet. - Se jää nähtäväksi.
Joka tapauksessa minun on nyt jatkettava kuin toimisin yksin.
Näen nyt, että siihen tarvitaan lisää lohikäärmeratsastajia.
Vermithorille, Hopeasiivelle ja Merisavulle, -
joka uskoakseni ikävöi ratsastajaansa.
Perheessänne ei ole ketään jäljellä, Teidän armonne.
Nuorimmat poikanne ovat vielä lapsia.
On prinsessa Rhaena.
Hän on yrittänyt. Ikävä kyllä lohikäärmeet eivät hyväksyneet häntä ratsastajaksi.
Kuka sitten voisi tehdä sen? - Sinä.
Olet jalosukuinen.
Olen aina kuullut, miten Darklynien ja Targaryenien suonissa -
virtaa osin sama veri. Tutkin historiaamme, ja se on totta.
Isoäitisi isoäiti Aeriana syntyi Targaryenien prinsessana.
Olen miettinyt... Olisiko se mahdollista?
Edes sellaisen harkitseminen...
Minun on vastustettava, Teidän armonne. Tällaiseen kokeiluun liittyvä riski...
Olen vain ihminen.
Lohikäärmeet ovat jumalia.
Teidän armonne osoittaa minulle ansaitsemaani suurempaa kunnioitusta.
Ymmärtänet vaaran, ser Steffon?
En pakota sinua tekemään sitä. Tätä ei ole koskaan ennen kokeiltu.
Jotta voi yrittää ottaa lohikäärmeen omakseen, on oltava valmis kuolemaan.
Ymmärrän riskin ja hyväksyn sen hyvillä mielin.
Vannoin suojelevani kuningatartani kaikkine voimineni -
ja vuodattavani vertani hänen puolestaan.
Tämä on valani, Teidän armonne.
Siinä tapauksessa jumalat kenties suosivat meitä.
Veli.
Sanoitko sen?
"Perillinen päivän ajan." Sanoitko sinä niin?
Et voi vieläkin olla vihainen tästä.
Olin juuri menettänyt perheeni.
Sinun olisi pitänyt olla rinnallani.
Sen sijaan juhlit omaa nousuasi ja nauroit minulle.
Nauroit huoriesi ja hännystelijöidesi kanssa!
En.
Olen ainoa liittolaisesi hovissa. Olen aina puolustanut sinua.
Kaiken antamani olet heittänyt päin kasvojani!
Olen päättänyt... nimetä uuden perijän.
Sinä palaat Riimukivelle vaimosi luokse välittömästi.
Ja teet sen ilman vastaväitteitä.
Kuninkaasi määräyksestä.
Ei!
Avatkaa ovi! Avatkaa ovi!
Avatkaa ovi. Minä pyydän.
Minä pyydän.
Minä pyydän!
Voinko auttaa, Teidän armonne?
Mitä oikein leikit? - Saattekohan te tarpeeksi unta?
Tämä paikka... - Pilkkaatko minua?
En. - Istukaa!
Oletko sinä syyllinen rauhani häiritsemiseen?
Ystävä päivisin ja vihollinen öisin?
Mitä minä sillä hakisin? - Loppuani, kenties.
Ehkä panet pahaksesi minun läsnäoloni.
Kenties...
...olet Hightowerien roskaväen vakooja.
Vai oletko yhä liitossa kampurajalkaisen veljenpoikasi kanssa?
Tai kenties Rhaenyran itsensä? - Vakuutan...
Vakuutan teille, Teidän armonne.
Mitä peliä siten pelaatkin, Strong...
Vakuutan sinulle, että kuninkaasi on varuillaan.
Aivan, Teidän armonne.
Lopeta tarkkailemiseni.
Etkö aikonut jättää minulle hyvästejä? - Minussa on jotakin vialla.
Joku myrkytti minut.
Ruoka, viini. Tai sitten se johtuu kosteasta ilmasta tai...
Harren Mustan haamuko vaikeroi kirouksiaan tornista?
Hölynpölyä! Kaikki sellainen!
Kummitus, kiroukset ja se halvatun sänky!
Tämä saa riittää. - Niin. Eikö tämä olekin tapasi?
Jos jokin ei miellytä sinua, sinä pakenet.
Lohikäärmekivi, Astinkivet, Pentos, Harrenhalli...
Herään, enkä tiedä, missä minä olen ollut.
Tässä maailmassa on sinua ja minua tai ihmismuistia vanhempia asioita.
Et ole pelaaja, vaan pelinappula laudalla.
Niin olen sen puoleen minäkin.
En ole kuten sinä.
Tietyllä tapaa et olekaan.
Sinun on vaikea nähdä. Vihasi sokaisee sinut.
Hän ei edes koskaan halunnut sitä.
Kruunua. Hän ei miettinyt sitä yhtään.
Ehkä veljesi antoi kruunun hänelle sen takia.
Ehkä kruunua tavoittelevat sopivat vähiten sitä kantamaan.
Älä saarnaa!
Viserys ei koskaan halunnut kruunua itsekään, jos muistat.
Hän joutui kantamaan sitä ja teki parhaansa.
Se ei ole voitettava palkinto, vaan taakka kannettavaksi.
Jos osaat neuvoa, miten Jokimaiden lordien kanssa toimitaan, kuulen sen mielelläni.
Pyytääkö Daemon Targaryen apua? - Neuvoja.
Tullyn suku ei ole Jokimaiden suurin.
Se ei ole varakkainkaan, mutta se on suvuista vakain.
Tullyjen viisaus on pitänyt Jokimaiden suvut järjestyksessä vuosisatojen ajan.
He tappaisivat toisensa viimeiseen mieheen ilman ylintä lordiaan.
Siitä vanhuudenhöperöstä ukosta ei ole meille apua.
Grover Tully on kuitenkin heidän lordinsa.
Ilman häntä he eivät koskaan kokoonnu saman lipun alle.
Jokimaan miehet on tehty mudasta.
He ennemmin takertuvat mutaan kuin tekevät toisilleen myönnytyksiä.
Sitten minä en voi tehdä mitään. - Sinä?
Et voikaan.
Tarvitsen apua, Alys.
Älä tee mitään juuri nyt.
Kolmen päivän kuluttua tuuli kääntyy.
Suuri Soturi meitä suojelkoon.
Suuri Soturi minua suojelkoon.
Hitaasti, hitaasti. Rauhallisesti.
Jumalat...
Palvele.
Merisavu.
Rauhoitu, Merisavu. Rauhoitu.
Tottele!
Älä näytä pelkoa.
Palvele, Merisavu.
Minä tein sen.
Palvele, Merisavu.
Äiti!
Nosta, nosta.
Alyn.
Arvon lordi.
Olen tyytyväinen edistymiseemme. Laiva pääsee vesille muutaman päivän päästä.
Joko leijonat tai krakenit yrittävät varmasti purkaa saartoa.
Miehistö varmasti ilahtuu, kun olet taas heidän mukanaan.
Haluan että purjehdit kanssani. Perämiehenäni.
Olen kiitollinen tarjouksesta, mutta... - Aseta kurssi kohti Kaitakärkeä.
Lordi Bar Emmon haluaa lähettää veljenpoikansa laivalle puosuksi.
Palveluksessasi on kokeneempiakin miehiä.
Olin sinua nuorempi, kun komensin ensimmäisen kerran.
Osoitit arvosi Astinkivillä, ja miehistö kunnioittaa sinua.
Olet erinomainen valinta tehtävään.
Onko tämä käsky vai pyyntö?
Odotan, että ilmoittaudut tehtäviisi aamulla.
Lordini käskystä.
Aika vähäistä. - On joko tuota tai kalaa.
Koko tässä kirotussa kaupungissa ei ole muuta kuin kalaa.
Otan oluen.
Otatko syötävää sen kanssa? - Tuo ei taida sopia vatsalleni.
Teit oikean valinnan, sen voin sanoa.
Se suorastaan oksettaa.
Linnassa he järjestävät pitoja joka ilta, vaikka meillä ei ole mitään.
Ei se voi olla totta. -Tyttöni vietiin Punalinnaan muutama ilta sitten.
Pidot ja viihdykettä uudelle prinssihallitsijalle.
Eikä! Ja hän käyttäytyy aina soveliaasti.
Sanon vain sen, että hän ei ole mikään kitsastelija.
Tytöille maksettiin hyvin ja he saivat paljon ruokaa.
Mitä ruokaa? Kalaa ja vähän lisää kalaa?
Lampaankylkeä.
Piiraita ja hunajakakkusia. Pihviä ja kastiketta.
Ja voitteko uskoa? Huomennakin on tarkoitus järjestää juhlat. Ja tanssia.
Tuo ei ole oikein. - Anteeksi, hyvä mies.
Ei olisi pitänyt puhua näin vapaasti.
Kuninkaalliset eivät haluaisi minun puhuvan heidän rikkauksistaan, -
vaikka se onkin totta.
Kuningas Viserys rakasti pitoja ja viiniä, -
mutta ei koskaan, kun kaupungin asukkailla ei ollut ruokaa.
Niin. Mutta hän on nyt poissa.
Ja hänen laillisen perijänsä ei annettu nousta valtaistuimelle.
No, ei kannata miettiä, millaista olisi voinut olla.
...todella epäonnekas tulos, Teidän armonne.
Merisavu lähti Lohikäärmekiveltä. Ser Steffon oli urhea ritari.
Hyvin valitettavaa, joskin ehkä ennustettavaa.
Minäkin, kuten ehkä muistatte, -
suosittelin neuvottelua lordi Mootonin kanssa ja marssia Variksenorrelle.
Se oli ehkä tavanomaisempi ratkaisu. Ei yhtä lailla kohua herättävä.
Eikä hänellä ollut paljon miehiä. Saatamme ehkä vielä pystyä valtaamaan...
On minun vikani, että olet unohtanut pelätä minua.
Se oli riskin arvoista lopputuloksesta huolimatta.
Kun lisää hyviä miehiä kuoli?
Syy oli minun. - Ser Steffon teki sen vapaaehtoisesti.
Oli ajattelematonta olettaa, -
että muinainen Valyrian peto antaisi Darklynin ratsastaa sillä.
Hän ei varmasti ole ainoa vaihtoehto.
Saattaisiko jalosukuisten joukossa olla vielä muitakin?
Kuka olisi tarpeeksi hölmö yrittääkseen ser Steffonista kuultuaan?
Etsin vielä jotakuta toista.
Darklyn kuitenkin oli todennäköisin ehdokas.
On hyviä uutisia. Kuninkaansataman rahvas kuuntelee.
He olivat valmiita kuulemaan. Vallananastajat ovat hylänneet heidät.
Asukkailla on nälkä, ja he tarvitsevat jonkun, jota syyttää.
Riittääkö se? - Sytykkeet on asetettu.
Tänä iltana sytytämme ne ja katsomme, miten ne alkavat palaa.
Aemond sammuttaa tulen voimalla.
Se saa tulen palamaan kovemmin. Hän ei voi tuhota omaa kaupunkiaan.
Eivät he saa häntä valtaistuimelta. - Ehkä eivät.
On silti vaikeampi sotia toisaalla, kun on säilytettävä järjestys kotona.
Toimitaan siis suunnitelmamme mukaan.
Saanko sanoa, Teidän armonne?
Tuo sopii teille.
Se oli viimeinen.
Mitä? Eivät kai ne loppuneet? - Ei ole mitään.
Mitään ei ole jäljellä. - Olen odottanut koko päivän.
Otan mitä tahansa. Tähteitä.
Onko tarpeeksi lampaita lohikäärmeille? Mutta ei meille.
Missä meidän lihamme on? Tahdomme lihaa.
Näyttää siltä, Teidän armonne, että asukkaat ovat levottomia.
Entä sitten? - Kaupungissa ei riitä ruoka.
He, joilla on varaa, ovat ostaneet yli oman tarpeensa.
Sitä suuremmalla syyllä ser Tylandin on murrettava saarto.
Sillä välin ihmiset ovat nälissään, ja heidän suuttumuksensa kasvaa.
Ulkopuolista vihollista vastaan voi käydä miekoin.
Sisäinen vihollinen on kavalampi. - Miksi viha kohdistetaan meihin?
Rhaenyra Kruununtavoittelija määräsi Nielun suljettavaksi.
Asukkaat odottavat silti teidän huolehtivan heidän hyvinvoinnistaan.
Se on vallan taakka. Teidän ei pitäisi kuitenkaan kantaa sitä yksin.
Mielessäni kävi, että Teidän armonne ei ole vielä nimennyt Kouraa.
Ser Criston palveli veljeänne.
Tarvitsette jonkun, joka osaa ajaa asiaanne taitavasti ja hienovaraisesti.
Pidätkö minua hölmönä?
Päinvastoin... - En siedä itseriittoisuutta, lordi Larys.
Ja vielä vähemmän liehittelijöitä ja hännystelijöitä.
Olet kuitenkin oikeassa. Kaikki kuninkaat tarvitsevat Kouran.
Annan sen sinun vastuullesi.
Prinssi, tämä on kunnia. En koskaan harkinnut itseäni...
Ei, et saa Kouran tehtävää, senkin rupikonna. Sinä etsit hänet.
Lähetä sana Otto Hightowerille. Isoisäni saattoi olla ylivarovainen, -
mutta hänen uskollisuutensa perhettään kohtaan oli aina vankkumaton.
Hoida asia. - Teidän armonne.
Olet myöhässä.
Minulla on ilo kertoa, että Hänen armonsa kuningas -
on palannut tajuihinsa tänä aamuna, joskin vain hetkeksi.
Sanoit, että toivoa on vain vähän. - Hän on vahvempi kuin luulin.
Hän hengitti nyt aamulla helpommin.
Hän saattaa yhä jäädä henkiin, jumalille kiitos.
Kuinka ilahduttava uutinen.
Haluan tavata veljeni. Yksin.
Mitä sinä muistat?
En mitään.
Sinä haastoit Meleysin.
Se oli typerää.
En muista... mitään.
Prinssi. - Olette hyvissä käsissä, Teidän armonne.
Näyttää siltä, että veljelläni on pitkä toipuminen edessään.
Huolehdi, että hän saa levättyä mukavasti.
Olen päättänyt, että kärttyisyydestä ei ole mitään hyötyä.
Meitä kaikkia ei kutsuta tekemään mahtavia tekoja.
Joidenkin meistä on palveltava vaatimattomammilla tavoilla, -
vaikka emme olisi itse niitä valinneet.
En tarkoita loukata. Mikään tästä ei ole sinun vikasi.
Haluan äidin.
Niin.
Tiedän, että tämä on vaikeaa, mutta...
Tuon hyviä uutisia, Rhaena. Ruhtinas Reggio vastasi kirjeeseesi.
Hän ottaa Rhaenyran nuorimmat pojat mielellään luokseen asumaan Pentosiin.
Ja heidän sisarpuolensa.
Luulin, että ilahtuisit.
Tai olisit vähemmän nyrpeä.
Inhoat täällä olemista.
Johdit minua harhaan, arvon lady.
Mitä minä tein?
Laaksossa on suuri lohikäärme.
Huhu siitä alkoi kiertää pian sodan jälkeen.
Se liikkuu laajemmalla alueella etsimässä ruokaa, mestarit otaksuvat.
Se on suuri ja pelottava.
Ikävä kyllä se on kuitenkin kesytön.
Ikävä kyllä.
Kauppa-alus Hilpeä huolettomuus vie teidät Pentosiin.
Lähetän kuusi hyvää miestä mukaanne suojelemaan teitä matkalla.
Et huijaa ketään.
Lordi Corlys on päättänyt nostaa sinut palvelemaan rinnallaan.
Silti jatkat noita temppujasi.
En halua miesteni saavan väärää ajatusta. - Mistä?
Olet ihan hänen kaltaisensa.
Sinä tosiaan osaat härnätä minua. - Pelastit hänen henkensä, veli.
Etkö koskaan mieti sitä, mikä voisi olla meidän?
Tai ainakin sinun.
Rikkaudet, palvelijat...
Ajopuuvaltaistuin.
Olemme eläneet koko ikämme Merikäärmeen suuren linnan varjossa.
En halua sitä enää pidempään.
Niinpä vähättelet suurta tilaisuuttasi.
Kun taas minut... hän jättää huomioimatta.
Ihan kuten aina.
Merikäärme antaa ennemmin meren nielaista Vuoksen kuin kutsuu meitä pojikseen.
Älä hukkaa elämääsi odottaessasi jotakin, mitä ei koskaan tapahdu.
Yritys oli rohkea. Se oli ihailtava teko sinulta.
Kuulemma löit lordi Bartimosta tänään palvelijoiden ja vartijoiden nähden.
Kaikki puhuvat siitä.
Hän saa olla onnellinen, että en vienyt hänen kieltään.
Mitä hän sanoi ansaitakseen sen?
Olen väsynyt siihen, että minua suojellaan, Jace.
Muistutan heitä liikaa heidän äideistään tai tyttäristään.
Heidän pitää nähdä minut hallitsijana.
Jalokivet ja mekot eivät ole vallan tunnuksia, mutta kilpi ja miekka ovat.
Minun hallitsijani on minun äitini. Enkä haluaisi mitään muuta.
Johdatko meidät itse sotaan?
En voi jäädä tänne hermoilemaan ja odottamaan tappiota.
Älä ole naurettava. - Teen kaiken voitavani.
Käskin lordi Mootonia marssimaan Variksenorteen -
ja lähetin korpin Laaksoon suostutellakseni...
Saatamme saada Laakson, Impilammen ja liittolaistemme joukot.
Meistä ei silti ole vastusta Vihreiden armeijoille.
Tarvitsemme Daemonia. Ja hänen lohikäärmettään.
Voisiko joku olla edes tunnin ajan hokematta nimeä Daemon, Daemon, Daemon?
Teidän armonne.
Lady Mysaria.
Kuningatar, lahja on lähetetty.
Mikä lahja?
Toivotaan, että Mustalahdella on pilvistä tänä yönä.
Sanoit hänen tilansa kohentuneen.
Hänen armonsa nukkuu yhdeksän tuntia kymmenestä, -
mutta hän avasi silmänsä ja puhui, vaikkakin lyhyesti.
Parantuminen kestää pitkään ja on kivuliasta, -
mutta toivon vilpittömästi, että Hänen armonsa henki säästyy.
Millainen hän on, jos hän jää eloon?
Kirjeeni isälleni.
Olen jälleen lähettänyt korppeja Suurtarhaan ja Vanhakaupunkiin.
Ja nyt myös kaikille Lakeuden mahtisuvuille.
Ser Otto ei ole vielä vastannut.
Sota on yltänyt Lakeuteen, Teidän armonne.
Beesburyn suku on nostanut aseensa Hightowerin joukkoja vastaan.
Se on kosto heidän lordinsa kuolemasta.
Olen pahoillani.
Sisko. - Gwayne.
Hyvä, että löysin sinut.
Haluan antaa sinulle siunaukseni.
Kiitokseni leskikuningattarelle.
Mietin, oletko kuullut isästä.
Lähetin korppeja Suurtarhaan ja Vanhakaupunkiin saamatta vastausta.
En ole kuullut mitään. Tosin en ole lähettänyt viestejäkään.
Jos hän kirjoittaisi, hän kirjoittaisi sinulle. Olit aina hänen suosikkinsa.
On outoa, että mitään ei ole kuulunut. - Otto Hightower on neuvokas.
Hän kertoo uutisensa, kun on jotakin kerrottavaa.
Mietin usein, millaista elämä olisi, jos hän olisi tuonut sinut hoviin sijastani.
Olen vanhin poika. Oli oikein, että minut kasvatettiin Vanhakaupungissa.
Olit 8-vuotias ja äiditön. Sen täytyi olla vaikeaa.
Sitä vain jatkaa elämäänsä. Eikö niin?
Kun ei ole vaihtoehtoja.
Minun poikani Daeron.
Millainen hän on?
Eikö hän kirjoita sinulle? - Aina vain harvemmin viime aikoina.
Hän on nyt kuusitoista. Kirjeet eivät ehkä kiinnosta häntä nyt.
Hän on vahva. Älykäs.
Ja yhtä taitava soittamaan luuttua kuin miekkailemaankin.
Ja veikkaisin, että hän esiintyy monen nuoren ladyn haaveissa.
Hän on hyväntahtoinen.
Se on hyvä kuulla.
Hyväntahtoisuus on piirre, joka tuntuu puuttuvan hänen veljiltään.
Teit oikein lähettäessäsi hänet holhotiksi.
Näyttää siltä, että Punalinna kaikkine etuoikeuksineen -
saattaa olla vähemmän terveellinen ympäristö -
nuorten miesten kasvatukseen.
Johtuikohan se hovista vai heidän äidistään?
Olen varma, että teit parhaasi.
Minun on liityttävä ser Cristonin seuraan. Toivota meille onnea, sisko.
Rukoilen Soturilta turvallista paluutanne.
Hyvästi.
Teidän armonne.
Tämä lakkasi laulamasta.
Eikö se olekin kummallista?
Ajattelin, että voisimme sytyttää kynttilän.
Aegonille.
Ja kaikille menetetyille sieluille.
Mistä sait ruokaa? - Rhaenyran veneistä.
Ne laskivat maihin yöllä ja toivat lahjoja kuningattarelta.
Hän ajattelee meitä jopa nyt!
Anna se tänne.
Anna se minulle!
Pois tieltä!
Teidän armonne, meidän on lähdettävä nyt heti.
Viekää kuningattaret vaunuihin.
Tarkkailkaa sivustoja.
Tähän suuntaan, Teidän armonne.
Tuolla on kalakuningatar!
Pysykää liikkeellä.
Kauan eläköön kuningatar Rhaenyra!
Menkää vaunuihin. - Kauan eläköön kuningatar Rhaenyra!
Helaena! - Teidän armonne!
Tähän suuntaan.
Päästä irti! - Ei, ei!
Pankaa miekkanne huotraan.
Perääntykää.
Suojelkaa kuningatarta! - Pankaa miekkanne huotraan!
Ei, ei!
Pois tieltä!
Perääntykää. - Mene, Helaena!
Pois tieltä! Pois tieltä!
Kuningattaret, tähän suuntaan! Sisälle!
Kuningatar Rhaenyra!
Kauan eläköön kuningatar Rhaenyra!
Matkaan!
Ei enempää. - Arvon lordi, vain...
Suurmestari neuvoi minua. -Kuningas tahtoo tätä juomaa vielä enemmän tunnin kuluttua.
Juoma poistaa kivun, mutta tylsistyttää mielen.
Olette jo päässyt historiankirjoihin legendana.
Selvisitte lohikäärmeen tulesta.
Ikävä kyllä teistä ei kuitenkaan enää tule kokonaista.
Orwyle on käyttänyt kaikki taitonsa.
Hän on sitonut jalkanne...
...mutta ette voi enää koskaan juosta.
Mielenne on nyt ainoa asia, mikä on käytettävissänne.
En kerro tätä mielelläni.
Tulin huutaen tähän maailmaan yhdessä Harrenin suurista torneista.
Keuhkoni olivat vahvat, mutta jalkani oli niin kiero, että...
Isäni epäili syyksi taikuutta.
Hän syytti erästä linnan henkilöä pahantahtoisten loitsujen käyttämisestä.
No...
Teitä tullaan säälimään -
joko selkänne takana tai kun olette läsnä.
Ja ihmiset tuijottavat.
Teitä ja teidän...
Tai he kääntyvät poispäin.
Ja he aliarvioivat teitä.
Siitä tulee etunne. - Ei. Ei.
Veljenne hallitsee nyt sijastanne. Se tarkoittaa, että henkenne on vaarassa.
Taidatte kyllä tietää sen.
Auta minua.
Veli.
Daemon, hän on poissa.
Olen pahoillani.
Tarvitsit minua.
Olen nyt tässä.
Teidän armonne.
Ikäviä uutisia Vuolasvirrasta, kuninkaani.
Lordi Grover on kuollut.
Se vanhus. - Aivan.
Nuori Oscar Tully on nyt Jokimaiden ylin lordi.
Miten lordi Grover menehtyi? - Hänhän on ollut sairaana.
Vuolasvirran mestarit eivät ole enää tienneet, mitä tehdä.
Oma parantajamme Alys Joki tarjoutui käyttämään kuuluja taitojaan.
Hän käytti osaamistaan, mutta...
...mitään ei ollut enää tehtävissä.
Hei, katsokaa!
Se näki meidät.
Lippunne kannettiin rannalta kaupunkiin.
He pääsivät Punalinnan porteille asti, ennen kuin heidät käännytettiin pois.
Se toimi varoituksena vallananastajille.
Teillä on enemmän voimaa kuin he ovat uskoneetkaan.
Luulin, että te ilahtuisitte.
En usko, että voin voittaa tätä sotaa.
Olette varmaankin väsynyt. - Oma poikanikin epäilee kykyjäni.
Hän uskoo, että tarvitsen Daemonin rinnalleni.
Ja Daemon itse... -Hän on aina tehnyt sen, mikä sopii Daemonille.
Hän oli kaikkea, mitä minä halusin olla.
Huoleton... ja vaarallinen.
Mies.
Minä taas olin sitä, mitä hän halusi.
Isäni rakastama, ja isä teki minusta perijänsä.
Kumpikin on puolikas kokonaisuudesta.
Hän ei ole koskaan saanut rauhaa.
Hän halusi omistaa minut, mutta ei tulla omistetuksi.
Ja hän näki minun ottavan vihdoin sen, mitä hän on aina pitänyt omanaan...
Pelkään sitä, mitä hän saattaa nyt tehdä.
Hän on saattanut kääntyä minua vastaan. - On hänen tapaistaan kadota.
Oli kyse kummasta hyvänsä, olen menettänyt hänet.
Ja Caraxesin hänen mukanaan.
Rhaenys ja lohikäärme ovat kuolleet. Minulla on Syrax ja kaksi nuorta petoa.
Emme pärjää Vhagarille yksin. Eikä minulla ole armeijaa.
Teillä on Velaryonien laivasto ja siinä taistelevat miehet.
Se ei riitä.
Ja vaikka jotenkin voittaisimmekin, -
miten hallitsen valtakuntaa, kun oma poikani epäilee minua?
Teillä on minut.
Saat kiitokseni. Todella.
Se oli isäni.
Olin vielä lapsi.
Hän käytti minua hyväkseen.
Ja kun useiden kuukausien jälkeen kävi selväksi, että siemen oli itänyt...
Tässäkin on arpi.
En voi saada lapsia.
Hän luuli minun kuolleen.
Jäin kuitenkin eloon. - Olen pahoillani.
Vannoin itselleni, että en luottaisi enää kehenkään.
Se vala on ollut hyödyksi.
Maailma on kylmä ja julma.
On vain harvoja, jotka ovat järkkymättömiä.
Te olette mielestäni järkkymätön.
Näitte minut arvokkaana. Jopa tasavertaisena.
Sen vuoksi palvelen teitä.
Uskon, että teidät on tarkoitettu kuningattareksi.
Anteeksi, Teidän armonne.
Merisavu-lohikäärmeen on nähty lentävän Maustekaupungin ylitse.
Sillä on tapana tehdä niin.
Kuulemamme mukaan sillä on ratsastaja.
Kuka? - Mahdotonta sanoa maasta katsottuna.
Vihreät? - En tiedä, kuka muu se voisi olla.
Kutsunko neuvoston?
Äiti!
Suomennos: Eeva Heikkonen